REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/190-14

7. jul 2014. godine

B e o g r a d

ZAPISNIK

SA 17. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 11. JULA 2014. GODINE

Sednica je počela u 9,00 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Milisav Petronijević, Snežana Malović, Vesna Martinović, Saša Maksimović, Obrad Isailović, Dušica Stojković, Darko Laketić i Dragana Barišić.

Sednici su prisustvovali zamenici odsutnih članova Odbora: Ljiljana Malušić, zamenik Ljubiše Stojmirovića i Vesna Rakonjac, zamenik Veroljuba Matića.

Sednici nisu prisustvovali članovi Odbora: Milan Krkobabić, Đorđe Milićević, Ljubiša Stojmirović i Veroljub Matić.

Na predlog predsednika, Odbor je jednoglasno odlučio da se predloženi dnevni red dopuni tačkom 3. „Razmatranje zahteva Nenada Konstantinovića, člana Republičke izborne komisije, za davanje mišljenja za obavljanje druge javne funkcije (21 broj 02-2315/14 od 10. jula 2014. godine)“.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje zahteva Marka Jankovića, člana Republičke izborne komisije za davanje mišljenja za obavljanje druge javne funkcije (21 broj 02-2243/14 od 3. jula 2014. godine);

2. Razmatranje zahteva Srđana Smiljanića, člana Republičke izborne komisije, za davanje mišljenja za obavljanje druge javne funkcije (21 broj 02-2274/14 od 7. jula 2014. godine);

3. Razmatranje zahteva Nenada Konstantinovića, člana Republičke izborne komisije za davanje mišljenja za obavljanje druge javne funkcije (21 broj 02-2315/14 od 10. jula 2014. godine);

4. Utvrđivanje spiska nalepnica za parkiranje A-I i A-II;

5. Razno.

**Prva tačka dnevnog reda**: Razmatranje zahteva Marka Jankovića, člana Republičke izborne komisije za davanje mišljenja za obavljanje druge javne funkcije (21 broj 02-2243/14 od 3. jula 2014. godine)

Predsednik Odbora je obavestio članove i zamenike članova Odbora da je Marko Janković podneo zahtev 21 broj 02-2243/14 za davanje pozitivnog mišljenja za istovremeno obavljanje funkcije člana Republičke izborne komisije i funkcije sekretara Skupštine opštine Zemun.

Diskusije nije bilo.

Na predlog predsednika, Odbor je jednoglasno dao pozitivno mišljenje da Marko Janković, uz funkciju člana Republičke izborne komisije, može da obavlja i funkciju sekretara Skupštine opštine Zemun.

**Druga tačka dnevnog reda**: Razmatranje zahteva Srđana Smiljanića, člana Republičke izborne komisije, za davanje mišljenja za obavljanje druge javne funkcije (21 broj 02-2274/14 od 7. jula 2014. godine)

Predsednik Odbora je obavestio članove i zamenike članova Odbora da je Srđan Smiljanić podneo zahtev 21 broj 02-2274/14 za davanje pozitivnog mišljenja za istovremeno obavljanje funkcije člana Republičke izborne komisije i funkcije zamenika generalnog sekretara Narodne skupštine.

Diskusije nije bilo.

Na predlog predsednika, Odbor je jednoglasno dao pozitivno mišljenje da Srđan Smiljanić, uz funkciju člana Republičke izborne komisije, može da obavlja i funkciju zamenika generalnog sekretara Narodne skupštine.

**Treća tačka dnevnog reda**: Razmatranje zahteva Nenada Konstantinovića, člana Republičke izborne komisije za davanje mišljenja za obavljanje druge javne funkcije (21 broj 02-2315/14 od 10. jula 2014. godine)

Predsednik Odbora je obavestio članove i zamenike članova Odbora da je Nenad Konstantinović podneo zahtev 21 broj 02-2315/14 za davanje pozitivnog mišljenja za istovremeno obavljanje funkcije člana Republičke izborne komisije i funkcije predsednika Skupštine opštine Savski venac.

Diskusije nije bilo.

Na predlog predsednika, Odbor je većinom glasova dao pozitivno mišljenje da Nenad Konstantinović, uz funkciju člana Republičke izborne komisije, može da obavlja i funkciju predsednika Skupštine opštine Savski venac.

**Četvrta tačka dnevnog reda**: Utvrđivanje spiska nalepnica za parkiranje A-I i A-II

Diskusije nije bilo.

Na predlog predsednika, Odbor je većinom glasova utvrdio Spisak za nalepnice za parkiranje A-I i A-II.

**Peta tačka dnevnog reda**: Razno

Predsednik Odbora je obavestio članove i zamenike članova Odbora da je u međuvremenu, između dve sednice Odbora, održao sastanak sa predstavnicima Misije OEBS-a u Srbiji na kome je dogovoreno da će poslednjeg vikenda u julu (26. i 27. jul) biti održana radionica na kojoj će Radna grupa za izradu predloga kodeksa ponašanja narodnih poslanika, uz učešće članova Odbora, okončati rad na radnoj verziji kodeksa ponašanja i izrazio očekivanje da će članovi Odbora svojim sugestijama i predlozima doprineti da konačan tekst predloga kodeksa ponašanja narodnih poslanika koji Odbor bude utvrdio na svojoj sednici, bude prihvaćen od strane svih narodnih poslanika. U diskusiji su učestvovali Dušica Stojković, Olgica Batić, Milisav Petronijević i Zoran Babić.

\*\*\*

Sednica je završena u 9,15 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić